**Tchung Ťien** (čín. 佟健, pchin-jin: Tóng Jiàn; \* 15. august 1979, Charbin, Čína) je čínsky krasokorčuliar súťažiaci v kategórii „športové dvojice". S partnerkou Pchang Čching je strieborný olympijský medailista z roku 2010, dvojnásobný majster sveta (2006 a 2010), päťnásobný majster štyroch kontinentov (2002, 2004, 2008, 2009 a 2011) a víťaz „ISU Grand Prix 2008". V auguste 2013 boli podľa oficiálneho rebríčka ISU ôsmou najlepšou krasokorčuliarskou športovou dvojicou sveta.

Kariéra
-------

Dvojica Pchang / Tchung s trénerom Jao Pin na Finále Grand Prix 2008
Tchung sa narodil v mandžuskej rodine v meste Charbin, základni čínskeho párového krasokorčuľovania. S krasokorčuľovaním začal vo veku šesť rokov, spočiatku ako sólista. Neskôr to skúšal v kategórii „tanečné páry", keďže skoky nepatrili medzi jeho silné stránky. Nakoniec však zakotvil v kategórii „športové dvojice". Jeho prvou partnerkou bola Čang Jüe. V roku 1993 ho tréner Jao Pin spojil s partnerkou Pchang Čching, s ktorou korčuľuje dodnes v kategórii športové dvojice.

Keď sa Jao presťahoval do Pekingu, dvojica sa rozhodla trénovať sama a bez trénera bola až do roku 1997, keď znova začala trénovať pod Jaovým vedením.

Pchang a Tchung neabsolvovali plnohodnotnú juniorskú súťažnú kariéru, keďže v období ich súťaženia medzi juniormi ešte neexistovali juniorské súťaže série „Grand Prix". Spomedzi prestížnych medzinárodných súťaží sa zúčastnili iba majstrovstiev sveta juniorov v rokoch 1997 - 1999 a umiestnili sa postupne na štrnástom, deviatom a ôsmom mieste. Následne štartovali už v seniorskej kategórii.

Pchang a Tchung vyhrali striebornú medailu na Majstrovstvách Číny v roku 1997, ale napriek tomu až do roku 1999 nereprezentovali Čínu na majstrovstvách sveta.

### Sezóny 1998/1999 a 1999/2000

Pchang a Tchung počas voľnej jazdy na Majstrovstvách štyroch kontinentov 2004
Prvýkrát sa stali majstrami Číny v roku 2000. Ich prvou medzinárodnou seniorskou súťažou boli Majstrovstvá štyroch kontinentov 1999 (zároveň to boli prvé majstrovstvá štyroch kontinentov v histórii), skončili na piatom mieste. V rovnakom roku sa zúčastnili aj svojich prvých majstrovstiev sveta, kde skončili štrnásty. V sezóne 1999 - 2000 absolvovali Pchang a Tchung svoj debut na súťažiach série „Grand Prix". Na súťaži „Skate Canada International 1999" skončili na štvrtom mieste a na „Cup of Russia 1999" boli piaty. Ich výsledky sa každú sezónu zlepšovali a pomaly sa v umiestnení začali posúvať vyššie. 

### Sezóny 2001/2002 - 2005/2006

Na svojich debutových Zimných olympijských hrách 2002, ktorých sa zúčastnili ako víťazi majstrovstiev štyroch kontinentov, obsadili deviate miesto. Od nasledujúcej sezóny patrila dvojica Pchang Tchung stále medzi kandidátov na medaily. Na súťažiach série „Grand Prix" sa začali každoročne umiestňovať na medailových pozíciách. 

Svoju prvú medailu zo svetového šampionátu získali v roku 2004 (bronz). Nasledovala však ťažká sezóna 2004 - 2005 a rozpačitý začiatok sezóny 2005 - 2006. Na svoju obvyklú kvalitatívnu úroveň sa dostali na Zimných olympijských hrách 2006, kde obsadili kontroverzné štvrté miesto za dvojicou krajanov: Šen Süe / Čao Chung-po a Čang Tan / Čang Chao. Na nasledujúcich majstrovstvách sveta zvíťazili.

### Sezóna 2006/2007

V sezóne 2006 - 2007 však Pchang a Tchung neboli schopní obhájiť svoj ​​titul majstrov sveta. Kvôli zraneniu boli nútení odstúpiť zo súťaže „Skate America", na „Cup of China" vyhrali striebornú medailu. Rovnako druhí skončili na Ázijských zimných hrách, majstrovstvách štyroch kontinentov aj na majstrovstvách sveta. 

### Sezóna 2007/2008

Sezónu 2007 - 2008 pár opäť nezačal víťazne. V dvoch z troch svojich súťaží série „Grand Prix" („Trophée Eric Bompard", „Skate America") skončili druhí, vyhrali iba „Cup of China". Na majstrovstvách Číny tiež skončili druhí. Do vrcholovej formy sa dostali v polovičke sezóny, kedy získali bronz na Finále Grand Prix a vyhrali svoj tretí titul majstrov štyroch kontinentov. Sezónu skončili sklamaním na majstrovstvách sveta, kde skončili piaty.

### Sezóna 2008/2009

Pchang a Tchung na Majstrovstvách štyroch kontinentov 2008
Počas sezóny 2008 - 2009 dosiahli Pchang a Tchung ďalšie míľniky svojej kariéry. Prvýkrát zvíťazili vo Finále Grand Prix. Následne získali druhýkrát po sebe (celkovo štvrtý) titul majstrov štyroch kontinentov, čím sa zapísali do histórie, keďže nijaký iný pár dovtedy nezískal štyri tieto tituly. Záver sezóny sa im však znova nevydaril a na majstrovstvách sveta skončili opäť mimo stupňov víťazov.

### Sezóna 2009/2010

Sezóna 2009 - 2010 bola pre pár mimoriadne úspešná. Pchang a Tchung vyhrali obe „Grand Prix" súťaže a vo finále série skončili druhí a porazili všetkých medailistov z predchádzajúcich majstrovstiev sveta.

Na Zimných olympijských hrách 2010 vo Vancouveri vytvorili nový svetový rekord vo voľných jazdách s hodnotou skóre 141,81. Skončili však na celkovom druhom mieste za svojimi krajanmi Šen Süe a Čao Chung-po, ktorí rovnako vylepšili svetový rekord, ale v krátkom programe. Čína ziskom zlatej aj striebornej medaily prelomila 46-ročnú dominanciu Ruska (predtým Sovietskeho zväzu), počas ktorej v tejto kategórii získalo dvanásť zlatých olympijských medailí. Ďalším veľkým úspechom sezóny dvojice sa stalo víťazstvo na majstrovstvách sveta v talianskom Turíne.

### Sezóna 2010/2011

V sezóne 2010 - 2011 boli Pchang a Tchung nominovaní na dve súťaže série „Grand Prix". Obe („NHK Trophy 2010" a „Cup of China 2010") vyhrali, čím sa kvalifikovali do finálovej súťaže Grand Prix, kde získali striebornú medailu. Koncom februára 2011 získali svoj piaty titul majstrov štyroch kontinentov, čím pokorili svoj rekord z roku 2009. Na tlačovej besede po súťaži oznámili, že sa chcú zosobášiť po majstrovstvách sveta, ktoré budú pravdepodobne poslednými v ich osemnásťročnej kariére. Sériu farebných kovov doplnili na Majstrovstvách sveta 2011 bronzovou medailou.

### Sezóna 2011/2012

Pchang a Tchung oznámili svoje rozhodnutie odstúpiť zo súťaží série „Grand Prix" v sezóne 2011 - 2012, pričom ale deklarovali záujem súťažiť na Majstrovstvách sveta 2012.

Pár sa vrátil na súťažné klziská v januári 2012, keď vyhral Čínske národné zimné hry. Koncom marca 2012 sa zúčastnili majstrovstiev sveta, na ktorých po krátkom programe boli druhí, avšak po šiestom mieste vo voľnej jazde skončili na výslednom štvrtom mieste.

Programy
--------

Pchang a Tchung počas vyhadzovanej figúry na ZOH 2010

| Sezóna | Krátky program | Voľná jazda | Exhibícia |
| --- | --- | --- | --- |
| 2013–2014 | „Nocturne"soundtrack k filmu „La califfa"hudba: Ennio Morricone  | „I Dreamed a Dream" z muzikálu „Bedári" hudba: Claude-Michel Schönberg |  |
| 2012–2013 | „Scott and Fran's Paso Doble"soundtrack k filmu „Strictly Ballroom"hudba: David Hirschfelderchoreografia: Nikolaj Morozov  | „Cello Concerto in E minor" & „Enigma Variations"hudba: Edward Elgarchoreografia: Renée Roca | „Un giorno per noi" soundtrack k filmu Rómeo a Júlia (1968)hudba: Nino Rota a André Rieu úprava: Josh Groban 

---

 „Moon on the Sea" úprava: Li Yuchun |
| 2011–2012 | „Nocturne in C Sharp minor"hudba: Frédéric Chopinchoreografia: Lori Nicholová | „Šeherezáda"hudba: Nikolaj Rimskij-Korsakovchoreografia: Lori Nicholová | Liebesträumehudba: Franz Liszt |
| 2010–2011 | „Nocturne in C Sharp minor"hudba: Frédéric Chopinchoreografia: Lori Nicholová 

---

 „Je Crois Entendre Encore" hudba: George Bizetz opery „Lovci perál"choreografia: Sarah Kawaharová  a Nikolaj Morozov  | Liebesträumehudba: Franz Liszt choreografia David Wilson  | „The Impossible Dream"soundtrack z muzikálu „Man of La Mancha"hudba: Mitch Leighúprava: Rhydian Roberts |
| 2009–2010 | „Je Crois Entendre Encore" hudba: George Bizetz opery „Lovci perál"choreografia: Sarah Kawaharová  a Nikolaj Morozov  | „The Impossible Dream"soundtrack z muzikálu „Man of La Mancha"hudba: Mitch Leigh choreografia: Shae-Lynn Bourneová  a David Wilson  | „Crane's Crying" hudba: Vitas  

---

„Adagio" hudba: Tomaso Albinoni |
| 2008–2009 | „The Messiah Will Come Again" hudba: Roy Buchananchoreografia: Sarah Kawaharová a Nikolaj Morozov | „Concierto de Aranjuez"  hudba: Joaquín Rodrigo„Santa Maria (del Buen Ayre)"hudba: Gotan Project choreografia: Sarah Kawaharová a Nikolaj Morozov  | „Summertime" hudba: George Gershwin |
| 2007–2008 | „O Doux Printemps d’Autrefois" hudba: Jules Massenet  choreografia: Nikolaj Morozov  | Rómeo a Júliasoundtrack k filmu Rómeo a Júlia (1968)hudba: Nino Rota a André Rieu choreografia: Nikolaj Morozov  | „Adagio" hudba: Tomaso Albinoni |
| 2006–2007 | „O Doux Printemps d’Autrefois" hudba: Jules Massenet  choreografia: Nikolaj Morozov  | Fantóm operyhudba: Andrew Lloyd Webber  | „Adagio" hudba: Tomaso Albinoni |
| 2005–2006 | „Rapsódia na Paganiniho tému"  hudba: Sergej Rachmaninov | Fantóm operyhudba: Andrew Lloyd Webber  | „Gira Con Me Questa Notte"  hudba: Josh Groban  

---

 „Oye"  hudba: Gloria Estefan |
| 2004–2005 | „All I Ask of You" z muzikálu Fantóm operyhudba: Andrew Lloyd Webber  | „Butterfly Lovers' Violin Concerto" čínska sláčiková hudbahuba: Vanessa-Mae | „The Prayer" hudba: Céline Dion |
| 2003–2004 | „Illumination" hudba: Secret Garden | „Rapsódia na Paganiniho tému"  hudba: Sergej Rachmaninov | „The Prayer" hudba: Céline Dion |
| 2002–2003 | „Illumination" hudba: Secret Garden 

---

Sedem rokov v Tibete (soundtrack k filmu) hudba: John Williams   | Klavírny koncert č.2  hudba: Sergej Rachmaninov | „The Prayer" hudba: Céline Dion |
| 2001–2002 | „Illumination" hudba: Secret Garden | Klavírny koncert č.2  hudba: Sergej Rachmaninov |  |

Prehľad výsledkov
-----------------

| **Výsledky** |
| --- |
| **Medzinárodné súťaže** |
| Podujatie | 1996 – 97 | 1997 – 98 | 1998 – 99 | 1999 – 00 | 2000 – 01 | 2001 – 02 | 2002 – 03 | 2003 – 04 | 2004 – 05 | 2005 – 06 | 2006 – 07 | 2007 – 08 | 2008 – 09 | 2009 – 10 | 2010 – 11 | 2011 – 12 | 2012 – 13 |
| ZOH |  |  |  |  |  | 9 |  |  |  | 4 |  |  |  | 2 |  |  |  |
| Majstrovstvá sveta |  |  | 14 | 15 | 10 | 5 | 4 | 3 | 4 | 1 | 2 | 5 | 4 | 1 | 3 | 4 | 5 |
| Majstrovstvá štyroch kontin. |  |  | 5 | 5 | 4 | 1 | 2 | 1 | 2 |  | 2 | 1 | 1 |  | 1 |  | WD |
| Finále Grand Prix |  |  |  |  |  |  |  | 5 | 3 | 6 |  | 3 | 1 | 2 | 2 |  | 3 |
| GP Bompard |  |  |  |  | 6 |  | 3 |  | 3 | 2 |  | 2 |  |  |  |  |  |
| GP Cup of China |  |  |  |  |  |  |  |  |  | 2 | 2 | 1 | 3 |  | 1 |  | 1 |
| GP Cup of Russia |  |  |  | 5 |  |  |  | 2 |  |  |  |  |  | 1 |  |  |  |
| GP NHK Trophy |  |  |  |  | 4 | 5 |  |  | 2 |  |  |  | 1 | 1 | 1 |  |  |
| GP Skate America |  |  |  |  |  |  | 3 | 1 |  |  | WD | 2 |  |  |  |  | 2 |
| GP Skate Canada |  |  |  | 4 | 5 | 4 | 2 |  | 2 |  |  |  |  |  |  |  |  |
| Univerziáda |  |  | 2 |  |  |  |  |  |  |  |  |  |  |  |  |  |  |
| Ázijské zimné hry |  |  |  |  |  |  |  |  |  |  | 2 |  |  |  | 1 |  |  |
| **Medzinárodné juniorské súťaže** |
| MS juniorov | 14 | 9 | 8 |  |  |  |  |  |  |  |  |  |  |  |  |  |  |
| **Národné súťaže** |
| Majstrovstvá Číny | 2 | 2 | 2 | 1 | 2 | 2 |  | 1 |  |  | 1 | 2 |  |  |  |  |  |
|  GP = Grand Prix; WD = odstúpili  |

Referencie
----------

1. ↑  ISUResults.com: *ISU World Standings for Single & Pair Skating and Ice Dance*
2. ↑  Agence France Presse, "Shen, Zhao claim China's first figure skating gold", **Emmeline Moore**, *16 February 2010*
3. ↑  RUTHERFORDOVÁ, Lynn. *Shen, Zhao end Russian Olympic pairs dominance* [online]. icenetwork.com, 16.2.2010, [cit. 2013-09-02]. Dostupné online. Archivované 2018-02-15 z originálu. (v angličtine)
4. ↑  COLPARTOVÁ, Sabine. *Pang, Tong open Asian figure skating gold rush* [online]. AFP, 24.3.2010, [cit. 2013-09-02]. Dostupné online. (v angličtine)
5. ↑  RUTHERFORDOVÁ, Lynn; STEVENSONOVÁ, Alexandra. *After worlds, it's wedding bells for Pang, Tong* [online]. icenetwork.com, 16.2.2011, [cit. 2013-09-02]. Dostupné online. Archivované 2011-02-22 z originálu. (v angličtine)
6. ↑   *庞清佟健为充电放弃大奖赛只战全运世锦赛慎做老大* [online]. sports.sina.com.cn, 10.8.2011, [cit. 2013-09-02]. Dostupné online. (v angličtine (v čínštine))
7. ↑  BY, Lei Lei. *Taking some time to make things right* [online]. chinadaily.com.cn, 9.11.2011, [cit. 2013-09-02]. Dostupné online. (v angličtine)
8. ↑  Oficiálna výsledková listina na stránke ISU

Iné projekty
------------

Commons
* Spolupracuj na Commons Commons ponúka multimediálne súbory na tému **Tchung Ťien**


|  |  |
| --- | --- |
| Portal | Športový portálBiografický portál |

Externé odkazy
--------------

* Oficiálna stránka dvojice Pchang / Tchung Archivované 2010-01-14 na Wayback Machine (po anglicky)(po čínsky)

Zdroj
-----

*Tento článok je čiastočný alebo úplný preklad článku Tong Jian na anglickej Wikipédii.*